नई दिल्ली. क्या कोई गिलहरी एक प्रोफेशनल कैमरे से किसी चिड़िया की फोटो क्लिक कर सकती है ? इसका जवाब जो भी हो, लेकिन ऐसी ही एक रियल तस्वीर फेसबुक पर वायरल हो चुकी हैं। लेकिन दिलचस्प बात ये है कि इस तस्वीर से ये साबित नहीं होता कि गिलहरी ने कोई फोटो क्लिक की है या नहीं। यह महज गिलहरी और चिड़िया के अनोखे अंदाज में पोज देने को साबित करती है। सैकड़ों लोगों ने इस फोटो को बेहद क्यूट बताया है और इसे कम से कम 56,000 लोगों ने अब तक शेयर किया है। इस फोटो को करीब दो लाख लाइक्स भी मिले हैं।
किसने किया क्लिक
रूसी फोटोग्राफर वादिम त्रुनोव ने जंगलों में घंटों बिताने के बाद ये फोटो क्लिक किया है। उन्होंने अपना एक कैमरा एक जगह सेट किया और कुछ खाना वहां पर रख दिया। इसके बाद उन्होंने सही क्लिक के लिए तब तक इंतजार किया, जब तक गिलहरी और चिड़िया सही जगह पर आकर न बैठ जाए। लेकिन इसके बाद उन्हें काफी खुशी मिली जब गिलहरी ठीक ऐसे ही कैमरे को टच करने लगी, जैसे वह सामने बैठी चिड़िया की बेहतरीन तस्वीर कैद करने वाली हो। आपको यह जानकर आश्चर्य हो सकता है कि कुछ देर बाद गिलहरी कैमरे के उस तरफ पहुंच गई और चिड़िया इस तरफ। मानों गिलहरी कह रही हो, मैंने तुम्हारी फोटो क्लिक कर दी, अब तुम मेरी करो।
आगे की स्लाइड्स में देखिए ऐसी ही कुछ और PHOTOS...
hin_Deva hin_Deva hin_Deva hin_Deva